text: ইপ্পোস্ত্রাতোস () একজন ইন্দো-গ্রিক রাজা ছিলেন, যিনি আনুমানিক ৬৫ খ্রিস্টপূর্বাব্দ হতে ৫৫ খ্রিস্টপূর্বাব্দ পর্য্যন্ত পশ্চিম পাঞ্জাব অঞ্চল শাসন করেন। সিনিয়র মনে করেন যে, তিনি ৬০ খ্রিস্টপূর্বাব্দ থেকে ৫০ খ্রিস্টপূর্বাব্দ পর্য্যন্ত রাজত্ব করেন। তিনি ইন্দো-সিথিয় শাসক প্রথম আজেসের নিকট পরাজিত হলে এই অঞ্চলে ইন্দো-গ্রিক শাসনের অবসান ঘটে।
  
  মুদ্রা  
  ইপ্পোস্ত্রাতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে বাসিলেওস মেগালোউ সোতেরোস ইপ্পোস্ত্রাতোউ এবং অপর পিঠে খরোষ্ঠী লিপিতে মহারাজস ত্রাতারস মহতস জয়ন্তস হিপুস্ত্রতস কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে অশ্বারূঢ় রাজা ও তিখের  চিত্র রয়েছে। তার ব্রোঞ্জ মুদ্রাগুলিতে অ্যাপোলো, জিউস ও সর্পাকৃতি দেবমূর্তি খোদিত রয়েছে।
  
  তথ্যসূত্র 
  
    
  
  বিষয়শ্রেণী:ইন্দো-গ্রিক শাসক
title: ইপ্পোস্ত্রাতোস